รวบเด็ก ส.ส.วัน หนีคดีศาลฎีกา ไม่ฟังพิพากษา ข้อหาไล่ยิงคน
ที่จังหวัดภูเก็ต ป.ตามลากคอ,กองปราบฯตามรวบ ,ต๋อง เด็กซื้อแกง, 1 ในสมาชิกกลุ่ม ใจถึงพึ่งได้ ของ ส.ส.วัน อยู่บำรุง หลังหนีไม่มาฟังคำพิพากษาศาลฎีกาในคดีร่วมกับพวกขี่รถ จยย.ไล่ยิงผู้เสียหายบาดเจ็บสาหัสในพื้นที่ อ.กะทู้ จ.ภูเก็ตเมื่อปี 53 เผยหลังก่อเหตุผู้ต้องหารายนี้เปลี่ยนชื่อ-แซ่อำพรางตัวเดินตาม ส.ส.คนดัง ย่านฝั่งธนฯ ถึงขนาดวันถูกจับ ลูกพี่ยังเดินทางมาเยี่ยมให้กำลังใจถึงกองปราบฯ,ที่กองบังคับการปราบปราม (บก.ป.) เมื่อเวลา 09.30 น. วันที่ 12 ก.ย. พล.ต.ต.จิรภพ ภูริเดช ผบก.ป. พ.ต.อ.ธงชัย อยู่เกษ ผกก.1 บก.ป. พ.ต.อ.วิจักขณ์ ตารมย์ ผกก.สสน.บก.ป. พ.ต.ท.พีรศักดิ์ สวยสม พ.ต.ต.พชรเดช บุญฤทธิ์ สว.กก.1 บก.ป. พ.ต.ต.วชิระ อัมฤทธิ์ สว.กก.สสน.บก.ป. แถลงผลการจับกุมนายธันย์ปวัฒน์ ทรัพย์โชติวานิช หรือต๋อง เด็กซื้อแกง อายุ 32 ปี ผู้ต้องหาตามหมายจับศาลจังหวัดภูเก็ตที่ 734/61 ลงวันที่ 26 ธ.ค. 61 ฐานร่วมกันพยายามฆ่าผู้อื่น จับได้ที่หน้าบ้านเลขที่ 47 ซอยเอกชัย 135 แขวงบางบอนใต้ เขตบางบอน,สืบเนื่องจากเมื่อกลางดึกของคืนวันที่ 5 ต.ค.53 ขณะที่นายณัฐศักดิ์ มงคลนิธิพัฒน์ นั่งซ้อนท้ายรถ จยย.เพื่อนผ่านมาที่ถนนเลียบคลองบางวัด ต.ป่าตอง อ.กะทู้ จ.ภูเก็ต มีคนร้ายเป็นชายวัยรุ่น 2 คน ขี่รถ จยย.ไล่ตามประกบชักปืนยิง ทำให้นายณัฐศักดิ์ถูกยิงเข้าที่กลางหลังบาดเจ็บสาหัส ส่วนคนร้ายหลบหนีไป ต่อมาเจ้าหน้าที่ตำรวจสามารถติดตามจับกุมคนร้ายทั้ง 2 คนได้คือนายธันย์ปวัฒน์ ทรัพย์โชติวานิชและนายอัฐพล หวานดี,หลังคดีเข้าสู่กระบวนการพิจารณาของศาล จังหวัดภูเก็ต ศาลชั้นต้นพิพากษาจำคุกผู้ต้องหาทั้งคู่คนละ 12 ปี ต่อมาศาลอุทธรณ์มีคำพิพากษายกฟ้อง พร้อมอนุญาตให้ผู้ต้องหาทั้งคู่ ได้รับการประกันตัว ฝ่ายผู้เสียหายยื่นฎีกา กระทั่งเมื่อวันที่ 25 ธ.ค.61 ศาลฎีกาพิพากษายืนตามศาลชั้นต้น แต่ในวันที่ศาลอ่านคำพิพากษาศาลฎีกามีเพียงนายอัฐพลมาฟังเพียงคนเดียว ส่วนนายธันย์ปวัฒน์หลบหนีไม่มาฟัง คำพิพากษา จึงออกหมายจับ กระทั่งจับกุมตัวได้ดังกล่าว สอบสวนนายธันย์ปวัฒน์ ให้การรับสารภาพว่า ได้ร่วมก่อเหตุจริง ทำหน้าที่ขี่รถ จยย.พานายอัฐพลไปก่อเหตุเท่านั้น คุมตัวส่งศาลจังหวัดภูเก็ตดำเนินคดี,มีรายงานว่า นายธันย์ปวัฒน์ หลังจากก่อเหตุได้เปลี่ยนชื่อ-นามสกุลจากเดิมชื่อนายคณิต สื่อสวน มาเป็นนายธันย์ปวัฒน์ ก่อนจะมาทำงานเป็นผู้ติดตามนายวัน อยู่บำรุง ส.ส.กทม. พรรคเพื่อไทย จนกระทั่งมาถูกจับกุมตัว โดยนายวันยังเดินทางมาเยี่ยมพูดคุยที่กองปราบฯ สำหรับนายธันย์ปวัฒน์ถือเป็นอีกหนึ่งบุคคลที่มีผู้ติดตามในสื่อสังคมออนไลน์ค่อนข้างมากในฉายา ต๋อง เด็กซื้อแกง เนื่องจากนายธันย์ปวัฒน์ มักจะมีการทำคลิปวิดีโอ โต้เถียงกับนายอภิรักษ์ ชัชอานนท์ หรือเสี่ยโป้ อานนท์ อยู่เป็นประจำ ทั้งนี้นายธันย์ปวัฒน์ ยังเป็นหนึ่งในสมาชิกกลุ่มใจถึงพึ่งได้ของนายวัน อยู่บำรุง อีกด้วย
กองปราบฯตามรวบ ต๋อง เด็กซื้อแกง 1 ในสมาชิกกลุ่ม ใจถึงพึ่งได้ ของ ส.ส.วัน อยู่บำรุง หลังหนีไม่มาฟังคำพิพากษาศาลฎีกาในคดีร่วมกับพวกขี่รถ จยย.ไล่ยิงผู้เสียหายบาดเจ็บสาหัส
ต๋อง เด็กซื้อแกง,ใจถึงพึ่งได้,ไม่มาฟังคำพิพากษา,ไล่ยิงคน,ภูเก็ต,วัน อยู่บำรุง,ข่าวหน้า1,ข่าวทั่วไป